ນັກວາງແຜນກໍ່ການຮ້າຍ ນົວດິນທ໊ອບ ຖືກຂ້າຕາຍ ໃນລະຫວ່າງ ການປະທະກັນ ກັບຕຳຣວດ
ຂ່າວສຳຄັນອື່ນໆ: ອີກ 4 ຄົນໄດ້ຖືກຕັດສິນໂທດຈຳຄຸກ ໃນການໃຊ້ເຂັມຊັກຢາ ແທງຜູ້ຄົນ ທີ່ແຂວງຊິນຈຽງຂອງຈີນ; ການໂຈມຕີ ດ້ວຍຣົດຣະເບີດສະລະຊີບ ໄດ້ເຮັດໃຫ້
ຜູ້ບັນຊາການ ຕຳຣວດແຫ່ງ ຊາດ ຂອງອິນໂດເນເຊັຽກ່າວວ່ານາຍ NOOR DIN TOPມຸສລິມຫົວຮຸນແຮງ ທີ່ທາງການ ຕ້ອງການໂຕຫລາຍທີ່ສຸດນັ້ນ ໄດ້ຖືກຂ້າຕາຍ ແລ້ວໃນການບຸກເຂົ້າໄປກວດຄົ້ນ ແລະຍິງຕໍ່ ສູ້ກັນ ກັບເຈົ້າໜ້າທີ່ ໃນຕອນເຊົ້າຂອງວັນພະ ຫັດມື້ນີ້ ໃນເຂດພາກກາງ ຂອງເກາະ JAVA ທ່ານ BAMBANG HENDARSODANURI ກ່າວວ່າ ລາຍມືຈາກສົບ ຂອງຄົນຕາຍ ທີ່ພົບເຫັນ ຫລັງຈາກການບຸກເຂົ້າໄປກວດຄົ້ນ ແມ່ນຄືກັນ ກັບຂອງນາຍ NOORDIN ທ່ານກ່າວຕື່ມວ່າ ນອກນັ້ນຍັງຈະມີການກວດ DNA ເພື່ອໃຫ້ການຢຶຶນຢັນ ຜົນຂອງການ ກວດລາຍມືຜູ້ກ່ຽວ ເມື່ອຫລາຍໆອາທິດກ່ອນ ຕຳຣວດໄດ້ເຂົ້າໃຈຜິດ ກ່າວວ່າ ນາຍ NOORDIN ໄດ້ເສັຽຊີວິດໃນການບຸກເຂົ້າໄປກວດຄົ້ນ ຢູ່ອີກບ່ອນນຶ່ງ ມີການກ່າວຫາວ່າ ນາຍ NOORDINເປັນຜູ້ວາງແຜນ ໃນການໂຈມຕີສະລະຊີບ ທີ່ໂຮງແຮມ 2 ແຫ່ງ ໃນນະຄອນຫຼວງ ຈາກາຕ້າເມື່ອເດືອນກໍຣະກົດ ຜ່ານມາທີ່ເຮັດໃຫ້ ມີຜູ້ເສັຽຊີວິດ 7 ຄົນແລະໄດ້ຮັບບາດເຈັບ ອີກຫລາຍກວ່າ 50 ຄົນ ສານແຫ່ງນຶ່ງ ທີ່ເຂດຊິນຈຽງໃນພາກຕາເວັນຕົກ ຂອງຈີນ ໄດ້ຕັດສິນໂທດ ຜູ້ຊາຍ 4 ຄົນ ໃຫ້ຈຳຄຸກແຕ່ 8 ຫາ 15 ປີຍ້ອນມີຄວາມຜິດ ໃນຂໍ້ຫາວ່າ ເອົາເຂັມສັກຢາ ແທງຜູ້ຄົນທີ່ຍ່າງໄປມາ ສື່ມວນຊົນ ຂອງທາງ ການຈີນ ລາຍງານວ່າ ສານທີ່ເມືອງອູຣຸມຈີ ເມືອງເອກຂອງເຂດຊິນຈຽງ ໄດ້ອອກຄຳພິ ພາກສາດັ່ງກ່າວ ຊື່ງເຮັດໃຫ້ຈຳນວນພວກ ທີ່ໄດ້ຮັບໂທດຍ້ອນທຳການໂຈມຕີ ໂດຍໃຊ້ເຂັມສັກຢາ ແບບລຶກລັບນີ້ ເພີ້ມຂຶ້ນເປັນ 7 ຄົນ ພວກທີ່ໄດ້ຮັບໂທດທັງໝົດ ແມ່ນເປັນຊົນເຜົ່າວີເກີ້ ຊຶ່ງເປັນຊົນກຸ່ມນ້ອຍຂອງຈີນ ເຈົ້າໜ້າທີ່ ໄດ້ດຳເນີນການ ຢ່າງວ່ອງໄວ ໃນການຕັດສິນໂທດ ທີ່ວ່ານີ້ຊື່ງແລເຫັນໄດ້ວ່າ ເປັນພາກສ່ວນນຶ່ງ ໃນອັນທີ່ປາກົດວ່າ ເປັນຄວາມພະຍາຍາມເພື່ອບໍ່ຢາກໃຫ້ ມີການແຕກຕື່ນ ການຈະລາຈົນ ລະຫວ່າງພວກຊົນເຜົ່າວີເກີ້ຊຶ່ງເປັນຊົນເຜົ່າພື້ນເມືອງ ທີ່ນັບຖືສາສນາອິສລາມ ແລະຊາວຮັນຊຶ່ງເປັນຊົນກຸ່ມໃຫຍ່ຂອງຈີນ ໄດ້ເກີດຂຶ້ນ ຢູ່ທີ່ເຂດຊິນຈຽງ ໃນຕົ້ນເດືອນກໍຣະກົດຜ່ານມາ ອີງຕາມເຈົ້າໜ້າທີ່ ທາງການແລ້ວ ເຫດຮ້າຍດັ່ງກ່າວເຮັດໃຫ້ມີຜູ້ເສັຽຊີວິດ ເກືອບ 200 ຄົນ ສ່ວນໃຫຍ່ ເປັນຊາວຮັນ ແລະຫລາຍກວ່າ1700 ຄົນ ໄດ້ຮັບບາດເຈັບ ຣະເບີດຂນາດແຮງໄດ້ສ້າງ ຄວາມສັ່ນສະເທືອນ ທີ່ນະຄອນຫລວງກາບູລໃນວັນພະຫັດມື້ນີ້ ເຮັດໃຫ້ມີຜູ້ເສັຽຊີວິດ ຢ່າງ ນ້ອຍ 6 ຄົນແລະໄດ້ຮັບບາດເຈັບອີກຈຳນວນ ນຶ່ງ ຮວມທັງພົລເຮືອນນຳດ້ວຍ ເຈົ້າໜ້າທີ່ເວົ້າ ວ່າ ຣົດຣະເບີດສະລະຊີບຄັນນຶ່ງ ໄດ້ແລ່ນເຂົ້າ ຕຳຣົດ 2 ຄັນ ໃນຂະບວນຣົດ ທະຫານອີຕາລີທີ່ສັງກັດ ພາຍໃຕ້ອົງການນາໂຕ້ ຫລັງເວລາທ່ຽງໜ້ອຍນຶ່ງ ເທິງເສັ້ນທາງທີ່ເນັ່ງໄປສນາມບິນ ໃກ້ໆສະຖານທູດ ສະຫະຣັດ ພວກຫົວຮຸນແຮງ ທາລີບານໄດ້ອ້າງເອົາ ຄວາມຮັບຜິດຊອບ ໃນການໂຈມຕີດັ່ງກ່າວ ກະຊວງ ປ້ອງກັນປະເທດອີຕາລີ ກ່າວວ່າ ມີທະຫານຂອງຕົນ ຢ່າງນ້ອຍ 1 ຄົນ ຮວມຢູ່ໃນຈຳນວນພວກທີ່ເສັຽຊີວິດ ພວກທີີ່ເຫັນເຫດການ ກ່າວວ່າ ຍັງມີຣົດ ອີກຫລາຍໆຄັນໄດ້ຮັບຄວາມເສັຽຫາຍ ໃນການໂຈມຕີຄັ້ງນີ້ ຮວມທັງຣົດຫຸ້ມເກາະ ຢ່າງນ້ອຍ 1ຄັນທີ່ປັກທຸງອີຕາລີ ນີ້ແມ່ນເຫດຮ້າຍລ່າສຸດ ທີ່ເກີດຂຶ້ນເມື່ອໄວໆມານີ້ຢູ່ທີ່ນະຄອນຫລວງກາບູລ ໃນວັນທີ 8 ກັນຍາ ຜ່ານມານີ້ ພວກຫົວຮຸນແຮງ ທາລີບານກໍໄດ້ໂຈມີໃກ້ໆ ສນາມບິນຂອງທະຫານ ເຮັດໃຫ້ພົລເຮືອນ 3 ຄົນ ເສັຽຊີວິດ ປະທານາທິບໍ ດີອັຟການິສຖານ ກ່າວວ່າ ສື່ມວນຊົນ ໄດ້ເວົ້າ ໂຍກເກີນຄວາມເປັນຈິງກ່ຽວກັບລາຍງານການ ສໍ້ໂກງ ຄະແນນສຽງ ໃນການເລືອກຕັ້ງ ປະທາ ນາທິບໍດີໃນເດືອນສິງຫາ ຜ່ານມາ ທ່ານ HAMID KARZAI ກ່າວຕໍ່ພວກນັກຂ່າວໃນ ວັນພະຫັດມື້ນີ້ວ່າ ຖ້າຫາກມີການສໍ້ ໂກງຄະແນນ ຈຳເປັນຕ້ອງ ໄດ້ມີການສືບສວນເບິ່ງແຕ່ການສືບສວນ ໄດ້ດຳເນີນໄປ ຢ່າງຍຸຕິທັມ ແລະປາສຈາກ ອະຄະຕິ ທ່ານກ່າວວ່າທ່ານເຊື່ອວ່າ ໄດ້ມີການສໍ້ໂກງ ຄະແນນສຽງ ໜ້ອຍກວ່າ ຕາມທີ່ໄດ້ ມີການລາຍງານ ຄະແນນສຽງລ່າສຸດ ຈາກຄະນະກັມມະການເລືອກຕັ້ງ ທີ່ເປັນອິສຣະ ຂອງອັຟການິສຖານສະແດງໃຫ້ເຫັນວ່າ ທ່ານ KARZAI ໄດ້ຮັບຄະແນນ 54% ຂອງບັດ ຄະແນນສຽງທັງໝົດ ແຕ່ຄະນະກັມມະການ ຮ້ອງທຸກ ກ່ຽວກັບການເລືອກຕັ້ງທີ່ ໄດ້ຮັບການສນັບສນຸນໂດຍອົງການ ສະຫະປະຊາຊາດ ໄດ້ສັ່ງໃຫ້ນັບຄືນ ຄະແນນສຽງບາງສ່ວນ ຊຶ່ງອາດຈະເຮັດໃຫ້ມີການຊັກຊ້າ ໃນການປະກາດ ຜົນການນັບຄະແນນສຽງ ຢ່າງເປັນທາງການອອກໄປຫລາຍໆອາທິດ ສື່ມວນຊົນຂອງທາງການມຽນມາ ໄດ້ກ່າວປ້ອງກັນ ກ່ຽວກັບການຕັດສິນໃຈຫ້າມ ບໍ່ໃຫ້ຜູ້ນຳພັກຝ່າຍຄ້ານ ຂອງມຽນມາ ທ່ານ ນາງອອງຊານ ຊູຈີ ເຂົ້າຮັບຟັງ ການພິຈາລະ ນາຄຳຂໍອຸທອນກ່ຽວກັບການຕັດສິນຂອງສານ ໃຫ້ທ່ານນາງມີ ຄວາມຜິດທາງອາຍາເມື່ອໄວໆ ມານີ້ ບົດບັນນາທິການ ຂອງໜັງສືພິມທາງ ການຫລາຍໆສະບັບທີ່ອອກໃນວັນພະຫັດ ມື້ນີ້ກ່າວວ່າ ຈຳເລີຍບໍ່ມີສິດ ທີ່ຈະໄປປາກົດໂຕໃນການພິຈາລະນາ ຄຳອຸທອນ ຖ້າຫາກວ່າ ຜູ້ກ່ຽວກຳລັງ ຮັບໃຊ້ໂທດຈຳຄຸກຢູ່ ເຈົ້າໜ້າທີ່ ໄດ້ປະຕິເສດ ຕໍ່ການຮ້ອງຂໍ ຂອງທ່ານນາງ ອອງຊານ ຊູຈີທີ່ຢາກຈະໄປຮັບຟັງ ການພິຈາລະນາ ຄຳອຸທອນ ໃນວັນສຸກມື້ອື່ນ ທີ່ສານເຂດໃນນະຄອນຢ່າງກຸ້ງ ໃນເດືອນແລ້ວນີ້ ທ່ານນາງໄດ້ຖືກຕັດສິນ ວ່າມີຄວາມຜິດໃນການລະເມີດ ເງື່ອນໄຂກ່ຽວກັບ ການກັກບໍຣິເວນ ຂອງທ່ານນາງ ໂດຍໄດ້ອະນຸຍາດໃຫ້ຜູ້ຊາຍຊາວອະເມຣິກັນຄົນນຶ່ງ ພັກຢູ່ເຮືອນ ຂອງທ່ານນາງ ທີ່ຕັ້ງຢູ່ແຄມບຶງໃນນະຄອນຢ່າງກຸ້ງ ເປັນເວລາ 2 ມື້ ໃນເດືອນພຶສະພາ ຜ່ານມາ ຫລັງຈາກທີ່ຜູ້ກ່ຽວໄດ້ລອຍນ້ຳ ໄປທີ່ນັ້ນ ໂດຍບໍ່ໄດ້ຮັບ ການເຊື້ອເຊີນ ພວກທີ່ເຫັນເຫດການກ່າວວ່າ ການ ໂຈມຕີ ທາງອາກາດຂອງກອງທັບເຮັດໃຫ້ພົລ ເຮືອນ ຫລາຍກວ່າ 80 ຄົນ ເສັຽຊີວິດທີ່ສູນ ອົພຍົບແຫ່ງນຶ່ງ ໃນພາກເໜືອ ຂອງປະເທດ ເຂົາເຈົ້າເວົ້າວ່າ ກອງທັບເຢເມນໄດ້ໂຈມຕີ ປະຊາຊົນຈຸນື່ງ ທີ່ໄດ້ໄປເຕົ້າໂຮມກັນ ຢູ່ກ້ອງ ຕົ້ນໄມ້ແຫ່ງນຶ່ງໃນສູນທີ່ເມືອງ ADI ກອງທັບເຢເມນ ບໍ່ໄດ້ໃຫ້ການຢືນຢັນ ກ່ຽວກັບການໂຈມຕີສູນຊົ່ວຄາວທີ່ວ່ານີ້ ແຕ່ເວົ້າວ່າ ຕົນໄດ້ແນເປົ້າໝາຍ ໃສ່ພວກກະບົດຊີໄອທ໌ໂດຍໄດ້ສ້າງ ຄວາມເສັຽຫາຍຢ່າງໜັກ ໃຫ້ແກ່ພວກເຂົາ ກຸ່ມປົກປ້ອງສິດທິມະນຸດHUMAN RIGHTS WATCH ທີ່ມີສຳນັກງານ ຢູ່ນະຄອນນິວຢອກ ຮຽກຮ້ອງໃຫ້ເຢເມນສືບສວນເບິ່ງ ກ່ຽວກັບການໂຈມຕີດັ່ງກ່າວ ຕາມທີ່ມີລາຍງານນັ້ນແລະກ່າວເນັ້ນວ່າ ບໍ່ຄວນທີ່ຈະແນເປົ້າໝາຍ ໃນການໂຈມຕີ ໃສ່ພົລເຮືອນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ